**Finančná gramotnosť – bežný účet a platobná karta**

**Bežný účet** - je to neviditeľná „peňaženka“, kde máme uložené peniaze.

Účet môže mať v banke každý človek. Existujú špeciálne účty pre deti a študentov, ktoré im zvyčajne zakladajú a spravujú ich rodičia.

K účtu dostaneš platobnú kartu a jedinečné číslo účtu.

Číslo účtu je vo formáte IBAN.

IBAN tvar slovenského účtu má spolu vždy 24 znakov (SK+22 číslic).

Vyzerá takto:



Čo dokáže účet?

* Môžeš naň vkladať peniaze v hotovosti.
* Môžeš z neho vyberať peniaze v hotovosti.
* Ostatní nám na neho môžu posielať platby.
* Môžeš h neho platiť na iné účty.
* Môžeš kontrolovať svoje peniaze.

**Platobná karta**  - slúži na bezhotovostné platby a k výberom hotovosti z bankomatov. Vydáva sa k bežnému účtu. Karta je vyrobená z platu a obsahuje dôležité identifikačné prvky.



Karta zozadu:



Každá karta má svoj **PIN**, je to bezpečnostný kód karty.

TYPY PLATOBNÝCH KARIET:

**Debetná platobná** karta patrí k bežnému účtu. Touto kartou platí majiteľ zo svojich peňazí, ktoré ma na účte.

**Kreditnú platobnú kartu** nevydáva banka ku každému účtu. Môžeme ňou zaplatiť aj vtedy, keď na účte nemáme žiadne peniaze. Neplatíme z nej vlastnými peniazmi, ale berieme si od banky pôžičku – úver, ktorý musíme podľa vopred dohodnutých podmienok vrátiť.

BEZPEČNOSŤ pri platobných kartách :

* Nezapisovať si prístupové údaje k svojej karte, predovšetkým PIN.
* Nikomu nepovedať svoj PIN.
* Dávať pozor na platobnú kartu. V prípade jej straty alebo krádeže to okamžite nahlásiť banke, ktorá ju zablokuje.
* Pri platení si kartu strážiť. Nedávať ju z ruky a „nespúšťať z očí“.
* Nepožičiavať nikomu svoju platobnú kartu.